সরেজমিনে গিয়ে জানা যায়, কুড়িগ্রাম সদর উপজেলার যাত্রাপুর হাটে ক্রয়কৃত গরু বিভিন্ন জেলা থেকে আসা ব্যবসায়ীরা প্রতিদিন প্রায় শত শত ট্রাকে করে দেশের বিভিন্ন অঞ্চলে নিয়ে যায়। আর এ ক্রয়-বিক্রয়, গরু করিডোরে সরকার প্রতি মাসে প্রায় ৬০ থেকে ৮০ লক্ষ টাকা রাজস্ব করছে। কিন্তু কুড়িগ্রাম জেলা ট্রাক মালিক সমিতি বেশ কিছুদিন ধরে বাইরের জেলার ট্রাক যাত্রাপুর হাটে প্রবেশ করতে না দেয়ায় এই ঐতিহ্যবাহী হাটটি পথে বসার উপক্রম হয়েছে। বর্তমানে প্রতিনিয়ত লোকশান গুণতে হচ্ছে হাট ইজারাদারসহ সংশ্লিষ্টদের।